कतिनों को मिलेगा अंबर चरखा, अजमेर में इसी वित्तीय वर्ष में बनेगा खादी प्लाजा
खादी संस्था का अवलोकन करने पहुंचे राजस्थान खादी एवं ग्रामोद्योग बोर्ड के अध्यक्ष बड़गूजर
सिटीरिपोर्टर | अजमेर
राजस्थानखादी एवं ग्रामोद्योग बोर्ड के अध्यक्ष शंभूदयाल बड़गूजर ने कहा कि खादी संघों से जुड़े कतिन आैर बुनकरों का भविष्य उज्ज्वल है। खादी फैशन का रूप ले रही है, इससे गांव में रोजगार बढ़ेगा आैर कतिन-बुनकरों की आर्थिक स्थिति में सुधार होगा। खादी युवाओं की पहली पसंद बन रही है। अंतर्राष्ट्रीय आैर राष्ट्रीय स्तर के फैशन डिजाइन स्थानीय प्रतिभाओं को साथ लेकर फैशन शो आयोजित कर रहे है। बडगूजर बुधवार को रामगंज स्थित अजमेर मेरवाड़ा ग्राम सेवा मंडल का अवलोकन करने पहुंचे थे। उन्होंने कहा कि प्रधानमंत्री नरेंद्र मोदी द्वारा कम से कम एक खादी का वस्त्र इस्तेमाल करने के आह्वान के बाद खादी की बिक्री में जबरदस्त उछाल आया है।
शंभूदयाल बडगूजर ने कहा कि खादी निर्मित रूमाल नया प्रयोग है, इसकी देशभर में मार्केटिंग की जानी चाहिए। खासतौर से गर्मी के दिनों के लिए तैयार इस रूमाल की मार्केटिंग होने से यह जल्द ही हर किसी की जेब में दिखेगा। उन्होंने कहा कि खादी बोर्ड द्वारा कतिनों आैर बुनकरों के आधुनिकीकरण की दिशा में अहम् कार्य किया जा रहा है। बुने हुए धागे की गुणवत्ता के सुधार के लिए 70 अंबर चरखे वितरित किए जाएंगे। इनमें से भिनाय में 25, गनाहेड़ा में 25 आैर रामगंज में 20 चरखे उपलब्ध करवाए जाएंगे। ये चरखे गोंडल गुजरात में निर्मित किए गए है। इन पर 30 लाख रुपए की लागत आयी है। कतिन को ये निशुल्क उपलब्ध करवाए जाएंगे। इन चरखों में 8 स्पिंडल होने से कार्य क्षमता में बढ़ोतरी होगी। भविष्य में सोलर अंबर चरखे उपलब्ध करवाने के बारे में बोर्ड विचार कर रहा है। दौसा की क्षेत्रीय खादी ग्रामोद्योग संस्था द्वारा सोलर अंबर चरखे का उपयोग करने से कतिन की आमदनी लगभग ढाई गुणा बढ़ी है।
180खादी भंडारों का नवीनीकरण : बडगूजरने कहा कि राज्य सरकार द्वारा खादी भंडारों के नवीनीकरण का कार्य किया जा रहा है। अब तक 180 खादी भंडारों का नवीनीकरण किया जा चुका है। अजमेर आैर बीकानेर में इस वित्तीय वर्ष से खादी प्लाजा का निर्माण किया जाएगा। उन्होंने कहा कि खादी एवं ग्रामोद्योग के क्षेत्र में रोजगार बढ़ाने के लिए पुष्कर, माउंट आबु आैर मानसरोवर के प्रशिक्षण स्थलों पर युवाओं को प्रशिक्षित किया जा रहा है। इस मौके पर मेरवाड़ा ग्राम सेवा मंडल के अध्यक्ष अभय गर्ग आैर सचिव महेशचंद गोयल मौजूद थे।
hin_Deva hin_Deva hin_Deva hin_Deva hin_Deva hin_Deva